PMIndiaData/PMIndiaSum huggingface dataset:
প্রধানমন্ত্রী এবং সংযুক্ত আরব আমিরশাহীর রাষ্ট্রপতি ও আবুধাবীর প্রশাসক শেখ মোহামেদ বিন জায়েদ আল নাহিয়ানের মধ্যে বৈঠক

নয়াদিল্লি, ২৮ জুন, ২০২২ প্রধানমন্ত্রী শ্রী নরেন্দ্র মোদী মঙ্গলবার মিউনিখ থেকে দেশে ফেরার সময় আবুধাবীতে সংক্ষিপ্ত্ সময়ের জন্য যাত্রা বিরতি করেন। তিনি সংযুক্ত আরব আমিরশাহীর রাষ্ট্রপতি এবং আবুধাবীর শাসক শেখ মোহামেদ বিন জায়েদ আল নাহিয়ানের সঙ্গে সাক্ষাৎ করেন। ২০১৯ সালের অগাস্ট মাসে প্রধানমন্ত্রীর আবুধাবী সফরের পর এই প্রথম তাঁদের মুখোমুখী বৈঠক। সংযুক্ত আরব আমিরশাহীর প্রাক্তন রাষ্ট্রপতি শেখ খলিফা বিন জায়েদ আল নাহিয়ান গত মাসে প্রয়াত হন। প্রধানমন্ত্রী্র এবারের সফরের মূল উদ্দেশ্য প্রাক্তন রাষ্ট্রপতির প্রয়াণে ব্যক্তিগত শোক জ্ঞাপন করা। তিনি শেখ মোহামেদ বিন জায়েদ আল নাহিয়ান, সংযুক্ত আরব আমিরশাহীর জাতীয় নিরাপত্তা উপদেষ্টা শেখ তাহনাউন বিন জায়েদ আল নাহিয়ান, উপ-প্রধানমন্ত্রী শেখ মনসুর বিন জায়েদ আল নাহিয়ান, আবুধাবী বিনিয়োগ কর্তৃপক্ষের ম্যানেজিং ডাইরেক্টর শেখ হামিদ বিন জায়েদ আল নাহিয়ান, বিদেশ ও আন্তর্জাতিক সহযোগিতা মন্ত্রী শেখ আব্দুল্লাহ বিন জায়েদ আল নাহিয়ান সহ অন্যান্যদের প্রতি তাঁর আন্তরিক শোক প্রকাশ করেছেন। প্রধানমন্ত্রী সংযুক্ত আরব আমিরশাহীর তৃতীয় রাষ্ট্রপতি এবং আবুধাবীর শাসক হিসাবে নির্বাচিত হওয়ায় শেখ মোহামেদ বিন জায়েদ আল নাহিয়ান-কে অভিনন্দন জানিয়েছেন। উভয় নেতা ভারত – সংযুক্ত আরব আমিরশাহীর সর্বাঙ্গীন কৌশলগত অংশীদারিত্বের বিভিন্ন দিক নিয়ে পর্যালোচনা করেছেন। গত কয়েক বছর ধরে তাঁরা এই অংশীদারিত্বের বিষয়ে কাজ করে চলেছেন। এর আগে ১৮ই ফেব্রুয়ারি উভয় দেশ সর্বাঙ্গীন অর্থনৈতিক অংশীদারিত্ব চুক্তি ভার্চ্যুয়াল পদ্ধতিতে স্বাক্ষর করে, যা পয়লা মে থেকে কার্যকর হয়েছে। এই চুক্তি স্বাক্ষর হওয়ার ফলে দুটি দেশের মধ্যে ব্যবসা-বাণিজ্য ও বিনিয়োগ বৃদ্ধি পাবে বলে আশা করা হচ্ছে। ২০২১-২২ অর্থবর্ষে উভয় দেশের মধ্যে দ্বিপাক্ষিক বাণিজ্যের পরিমাণ ছিল প্রায় ৭ হাজার ২০০ কোটি মার্কিন ডলার। ভারতের তৃতীয় বৃহত্তম বাণিজ্যিক অংশীদার সংযুক্ত আরব আমিরশাহী ভারতীয় পণ্য রপ্তানী ক্ষেত্রে দ্বিতীয় বৃহত্তম গন্তব্য। গত কয়েক বছর ধরে সংযুক্ত আরব আমিরশাহীর বিভিন্ন সংস্থা ভারতে প্রত্যক্ষ বিদেশি বিনিয়োগ করছে। বর্তমানে এর পরিমাণ ১ হাজার ২০০ কোটি মার্কিন ডলার। ভার্চ্যুয়াল বৈঠকের সময় উভয় নেতা একটি পরিকল্পনা সম্বলিত বিবৃতি প্রকাশ করেন, যাতে ব্যবসা-বাণিজ্য, বিনিয়োগ, পুনর্নবীকরণযোগ্য জ্বালানী সহ সব ধরনের জ্বালানী, খাদ্য নিরাপত্তা, স্বাস্থ্য, প্রতিরক্ষা, দক্ষতা, শিক্ষা, সংস্কৃতি এবং দুটি দেশের মানুষের মধ্যে যোগাযোগ সহ বিভিন্ন বিষয়ে সহযোগিতার কথা উল্লেখ রয়েছে। সংশ্লিষ্ট ক্ষেত্রে অংশীদারিত্বের বিষয়ে উভয় নেতা সন্তোষ প্রকাশ করেছেন – তাঁদের মধ্যে বন্ধুত্ব ও দুটি দেশের মানুষের মধ্যে ঐতিহাসিক সম্পর্কের কারণেই যা বাস্তবায়িত হয়েছে। ভারত ও সংযুক্ত আরব আমিরশাহীর মধ্যে জ্বালানী ক্ষেত্রে শক্তিশালী অংশীদারিত্ব রয়েছে। বর্তমানে পুনর্নবীকরণযোগ্য জ্বালানী ক্ষেত্রকে গুরুত্ব দেওয়া হচ্ছে। প্রধানমন্ত্রী কোভিডকালে সংযুক্ত আরব আমিরশাহীতে বসবাসরত ৩৫ লক্ষ ভারতীয়র প্রতি বিশেষ যত্ন নেওয়ায় আবুধাবীর শাসক শেখ মোহামেদ বিন জায়েদ আল নাহিয়ান-কে ধন্যবাদ জানিয়েছেন। তিনি তাঁকে শীঘ্র ভারতে আসার আমন্ত্রণ জানান।
মহাকাশ প্রযুক্তিতে সহযোগিতার জন্য ভারত ও নেদারল্যান্ডের মধ্যে সমঝোতা স্মারক নিয়ে (মউ) অবহিত হলো কেন্দ্রীয় মন্ত্রিসভা

নয়া দিল্লি: প্রধানমন্ত্রী শ্রীনরেন্দ্র মোদির পৌরহিত্যে কেন্দ্রীয় মন্ত্রিসভা বুধবার শান্তিপূর্ণ উদ্দেশ্যেমহাকাশের ব্যবহার ও অনুসন্ধানের ক্ষেত্রে সহযোগিতার জন্য ভারত ও নেদারল্যান্ডের মধ্যে সমঝোতাস্মারক নিয়ে (মউ) অবহিত হলো| গত ১১ এবং ১২ মে (২০১৭) এই মউ যথাক্রমে ব্যাঙ্গালোরএবং নেদারল্যান্ডের হাগ-এ স্বাক্ষরিত হয়েছে| এই মউ স্বাক্ষরের ফলে বেশকিছুক্ষেত্রে সহযোগিতার ক্ষেত্র উন্মোচিত হবে| যেমন- রিমোট সেন্সিং অফ আর্থ সহ মহাকাশবিজ্ঞান, প্রযুক্তি ও ব্যবহার; স্যাটেলাইট যোগাযোগ এবং স্যাটেলাইট নির্ভরনেভিগেশন; মহাকাশ বিজ্ঞান ও গ্রহ অনুসন্ধান; স্পেসক্রাফট, স্পেস সিস্টেম ওগ্রাউন্ড সিস্টেমের ব্যবহার; এবং মহাকাশ প্রযুক্তির ব্যবহার| এই মউ-এর ফলে একটি যৌথ কার্যকরীগোষ্ঠী গঠিত হবে| যার সদস্যরা থাকবেন মহাকাশ বিভাগ/ভারতীয় মহাকাশ গবেষণা সংস্থা (ডি.ও.এস./ইসরো)এবং নেদারল্যান্ড স্পেস অফিস (এন.এস.ও.) থেকে| এই যৌথ কার্যকরী গোষ্ঠী মউ রূপায়ণেরপদ্ধতি ও সময়সীমা সহ পরবর্তী সমস্ত কর্ম-পরিকল্পনা তৈরি করবে| এই মউ মানব সভ্যতারসুবিধার জন্য মহাকাশ প্রযুক্তি ব্যবহারের ক্ষেত্রে যৌথ কর্মকাণ্ডের বিকাশ ঘটাবে| ডি.ও.এস./আই.এস.আর.ও. সংস্থার সঙ্গেদক্ষতা উন্নয়ন নিয়ে নেদারল্যান্ডের আই.টি.সি.’র (ইন্টারন্যাশনাল ইনস্টিটিউট ফরজিও-ইনফরমেশন সায়েন্স এন্ড আর্থ অবজারভেশন, টোয়েন্টে বিশ্ববিদ্যালয়) সঙ্গে এবংআর্থ অবজারভেশন নিয়ে ক্রমাঙ্কন/মূল্যায়ন পরীক্ষা করার জন্য রয়্যাল নেদারল্যান্ডসমেটারোলজিকাল ইনস্টিটিউটের (কে.এন.এম.আই.) সঙ্গে দীর্ঘ দিনের সংযুক্তি রয়েছে|মহাকাশ বিভাগের (ডি.ও.এস.) বাণিজ্যিক অংশ অ্যান্ট্রিক্স কর্পোরেশন ২০০৮ সালেরএপ্রিল মাসে নেদারল্যান্ড-এর একটি স্যাটেলাইট (ডি.ই.এল.এফ.আই.-সি.৩) উৎক্ষেপণ করেছিল|তখন ইসরো এবং এন.এস.ও.-এর মধ্যে মহাকাশ ক্ষেত্রে সহযোগিতার সম্ভাবনা নিয়ে আলোচনাহয়| তার পরবর্তী পদক্ষেপ হিসেবেই স্বাক্ষরিত হয়েছে এই মউ|
প্রধানমন্ত্রী শ্রী নরেন্দ্রমোদী ১৭ই মার্চ ভারতীয় বিজ্ঞান গবেষনা সংস্হায় কৃষি উন্নতি মেলায় কৃষকদের উদ্দেশেভাষণ দেবেন

প্রধানমন্ত্রী শ্রী নরেন্দ্রমোদী ১৭ই মার্চে রাজধানীর, ভারতীয় কৃষি গবেষনার সংস্হার পুষা ক্যাম্পাসে বার্ষিককৃষি উন্নতি মেলায় কৃষকদের উদ্দেশে ভাষণ দেবেন। এছাড়া জৈব কৃষি সংক্রান্ত একটিপোর্টালের উদ্বোধন করবেন এবং ২৫টি কৃষিবিজ্ঞান কেন্দ্রের ভিত্তিপ্রস্তর স্হাপনকরবেন। প্রধানমন্ত্রী কৃষিকর্মন এবং দীনদয়াল উপাধ্যায় কৃষিবিজ্ঞান প্রোৎসাহনপুরস্কার তুলে দেবেন। এবারের মেলার মূল সুর হচ্ছে২০২০-এর মধ্যে কৃষকদের আয় দ্বিগুন করা। কৃষকদের মধ্যে আধুনিকতম কৃষি প্রযুক্তিসংক্রান্ত বিষয়ে সচেতনতা গড়ে তোলার লক্ষেই কৃষি উন্নতি মেলার আয়োজন করা হয়। কৃষকদের আয় দ্বিগুন করার মূলবিষয়ভিত্তিক প্যাভেলিয়ন, ক্ষুদ্র সেচ বিষয়ে সরাসরি প্রদর্শন, বর্জ্য জল ব্যবহার,পশুপালন এবং মৎস চাষ বিষয়ে এবারের কৃষি মেলায় স্টল দেওয়া হয়েছে। এছাড়াও বীজ, সাড়এবং কীটনাশনক উৎপাদনকারী সংস্হাগুলি মেলায় স্টল দেওয়া হয়েছে। /…
সিঙ্গাপুরের সাধারন নির্বাচনে জয়লাভ করায় সেদেশের প্রধানমন্ত্রী মি. লি সিয়েন লুং এবং তাঁর দল পিপলস অ্যাকসন পার্টি (পিএপি)-কে প্রধানমন্ত্রীর অভিনন্দন

সিঙ্গাপুরের সাধারন নির্বাচনে জয়লাভ করায় সেদেশের প্রধানমন্ত্রী মি. লি সিয়েন লুং এবং তাঁর দল পিপলস অ্যাকসন পার্টি (পিএপি)-কে প্রধানমন্ত্রী শ্রী নরেন্দ্র মোদি অভিনন্দন জানিয়েছেন। এক বার্তায় প্রধানমন্ত্রী বলেন, “নির্বাচনে জয়ী হওয়ায় লী সিয়েন লুং এবং পিপলস অ্যাকসন পার্টি (পিএপি)-কে অভিনন্দন জানাই। সিঙ্গাপুর ও ভারতের বন্ধনকে আরও গভীরতর করে তুলতে প্রধানমন্ত্রী লি-র সাথে কাজ করার জন্য তাকিয়ে আছি ।”
রাজ্যের উন্নয়নে রাজ্যপালদের ভূমিকা অনুঘটকের – বললেন প্রধানমন্ত্রী

বহু বছরের অভিজ্ঞতাকে সঙ্গী করে রাজ্যপালরা এক বিশেষ উচ্চপদে অধিষ্ঠিত থাকেন। যে পদ তাঁরা অলংকৃত করে থাকেন, তা খুবই সম্মানের। তাই, বিভিন্ন রাজ্যের উন্নয়ন প্রক্রিয়ায় নিজেরা প্রত্যক্ষভাবে যুক্ত না থেকেও এক অনুঘটকের ভূমিকা পালন করতে পারেন তাঁরা। বুধবার রাষ্ট্রপতি ভবনে বিভিন্ন রাজ্যের রাজ্যপালদের ৪৭তম সম্মেলনের সমাপ্তি অনুষ্ঠানে ভাষণদানকালে একথা বলেন, প্রধানমন্ত্রী শ্রী নরেন্দ্র মোদী। প্রধানমন্ত্রী বলেন, বিশ্বে ভারতই হল একমাত্র অর্থনীতি, যা আন্তর্জাতিক ক্ষেত্রের অর্থনৈতিক সংকট সত্ত্বেও দৃঢ়তার সঙ্গে উন্নয়নের পথে এগিয়ে চলেছে। সমগ্র বিশ্বের দৃষ্টি এখন ভারতের দিকে। কিন্তু বিশ্বের উন্নয়নযজ্ঞে ভারত এক নীরব দর্শকের ভূমিকা পালন করছে না বরং সি ও পি-২১ এবং ডব্ল্যু টি ও’র মতো আন্তর্জাতিক মঞ্চগুলিতে ভারত এক কেন্দ্রীয় ভূমিকা পালন করে চলেছে। সহযোগিতামূলক যুক্তরাষ্ট্রীয়বাদের গুরুত্বের কথা তুলে ধরে প্রধানমন্ত্রী বলেন, মনেপ্রাণে তার রূপায়ণে আমাদের সামিল হতে হবে। ‘টিম ইন্ডিয়া’ হিসেবে একযোগে কাজ করে যেতে হবে কেন্দ্র ও রাজ্যগুলিকে। সহযোগিতামূলক যুক্তরাষ্ট্রীয় ব্যবস্থার শক্তিকে সহযোগিতা ও প্রতিযোগিতামূলক যুক্তরাষ্ট্রীয়বাদের পথে এগিয়ে নিয়ে যেতে হবে। উন্নয়নের লক্ষ্যে রাজ্যগুলির মধ্যে গড়ে তুলতে হবে সুস্থ প্রতিযোগিতার এক বাতাবরণ। প্রধানমন্ত্রী বলেন, কার্যকালের মেয়াদ শেষে রাজ্যের উত্তরসূরীদের জন্য কোনও না কোনওভাবে অবদান রেখে যাওয়ার কথা ভেবে দেখা প্রয়োজন রাজ্যপালদের।
শ্রীনগরে প্রধানমন্ত্রী : কিষাণগঙ্গা জলবিদ্যুৎ প্রকল্প জাতির উদ্দেশে উৎস্বর্গ করলেন

প্রধানমন্ত্রী নরেন্দ্র মোদী শ্রীনগরে শনিবার (১৯শে মে) এক অনুষ্ঠানে কিষাণগঙ্গা জলবিদ্যুৎ কেন্দ্র জাতির উদ্দেশে উৎস্বর্গ করেন। শ্রীনগর রিং রোডের ভিত্তিপ্রস্তর স্থাপন করেন তিনি। এই উপলক্ষে এক জনসমাবেশে প্রধানমন্ত্রী তাঁর ভাষণে, বিগত চার বছরে বিভিন্ন অনুষ্ঠানের জন্য তাঁর জম্মু ও কাশ্মীর সফরে আসার কথা স্মরণ করেন। তিনি আরও বলেন, রমজান মাস ইসলাম ধর্মের প্রর্বতক মোহাম্মদ-এর শিক্ষা ও বার্তা স্মরণ করার সময়। প্রধানমন্ত্রী বলেন যে, জম্মু-কাশ্মীরে বিদ্যুতের চাহিদা পূরণে ৩৩০ মেগাওয়াট ক্ষমতাসম্পন্ন কিষাণগঙ্গা জলবিদ্যুৎ প্রকল্পটি সদূরপ্রসারী হবে। এই রাজ্যের কাশ্মীর, জম্মু ও লাদাখ অঞ্চলের সামঞ্জস্যপূর্ণ উন্নয়নের প্রয়োজনীয়তার ওপর জোর দেন প্রধানমন্ত্রী। /
দ্বিপাক্ষিক সহযোগিতাকে নিবিড়তর করে তোলার লক্ষ্যেপ্রধানমন্ত্রী শ্রী নরেন্দ্র মোদীর আলোচনা ও মতবিনিময় আফগানিস্তানের চিফএকজিকিউটিভের সঙ্গে

প্রধানমন্ত্রী শ্রী নরেন্দ্র মোদী আজ বিকেলে এখানে আফগানিস্তানের চিফএকজিকিউটিভ ডঃ আবদুল্লাহ আবদুল্লাহ-এর সঙ্গে এক সাক্ষাৎকার বৈঠকে মিলিত হন। সাক্ষাৎকারকালে দু’দিনের জন্য ভারত সফরে আসা ডঃ আবদুল্লাহ-কে তিনিআন্তরিকভাবে স্বাগত জানান। ভারত ও আফগানিস্তানের মধ্যে বহুধা প্রসারিত কৌশলগত অংশীদারিত্বেরসম্পর্কে যে আন্তরিকতা ও বলিষ্ঠতা রয়েছে তার ওপর বিশেষ জোর দেন দুই নেতাই। পারস্পরিকসহযোগিতার এই বাতাবরণকে আরও নিবিড় করে তোলার প্রচেষ্টাকেও স্বাগত জানান তাঁরা। নয়াদিল্লিতেঅনুষ্ঠিত দু’দেশের মধ্যে দ্বিপাক্ষিক অংশীদারিত্ব সম্পর্কে সংশ্লিষ্ট পরিষদের যে বৈঠকঅনুষ্ঠিত হয়, তাতে উন্নয়নের লক্ষ্যে অংশীদারিত্বের সম্পর্ককে আরও নতুন করে গড়েতোলার আহ্বান ও ঘোষণাকেও তাঁরা আন্তরিকভাবে স্বাগত জানান। দু’দেশের মধ্যেঅর্থনৈতিক এবং উন্নয়ন সহযোগিতা প্রসারের যে অফুরন্ত সুযোগ-সুবিধা রয়েছে সেইপ্রসঙ্গেও তাঁরা সহমত প্রকাশ করেন। এই সম্পর্ককে কিভাবে আরও এগিয়ে নিয়ে যাওয়া যায়,সে সম্পর্কেও আলোচনা ও মতবিনিময় অনুষ্ঠিত হয় দুই নেতার মধ্যে। আফগানিস্তানে পরিকাঠামোর প্রসার এবং ক্ষমতা ও দক্ষতা বৃদ্ধির কাজে ভারতযেভাবে নিরন্তর সমর্থন ও সহযোগিতা যুগিয়ে যাচ্ছে, সেজন্য ডঃ আবদুল্লাহআফগানিস্তানের পক্ষ থেকে ভূয়সী প্রশংসা করেন ভারত সরকারের। এক শান্তিপূর্ণ, অভিন্ন, সমৃদ্ধ, অন্তর্ভুক্তিমূলক এবং গণতান্ত্রিকআফগানিস্তান রাষ্ট্র গড়ে তোলার লক্ষ্যে সকলরকম প্রচেষ্টাকে পূর্ণ সমর্থন যুগিয়েযেতে ভারত যে দৃঢ় অঙ্গীকারবদ্ধ, একথার পুনরুচ্চারণ করেন ভারতের প্রধানমন্ত্রী। আফগানিস্তান সহ সন্নিহিত এবং সংশ্লিষ্ট অঞ্চলের নিরাপত্তার বিষয়গুলিসম্পর্কেও মতবিনিময় করেন শ্রী নরেন্দ্র মোদী এবং ডঃ আবদুল্লাহ আবদুল্লাহ।নিরাপত্তার প্রশ্নে গভীর সমন্বয়সাধনের মধ্য দিয়ে একযোগে কাজ করে যাওয়ারপ্রতিশ্রুতি দেন তাঁরা। দুই নেতার বৈঠক শেষে দুটি দেশের মধ্যে পুলিশ প্রশিক্ষণ ও উন্নয়ন সম্পর্কেপ্রযুক্তিগত সহযোগিতা সম্পর্কিত এক চুক্তি বিনিময় পর্ব অনুষ্ঠিত হয়। শ্রী মোদী এবংডঃ আবদুল্লাহ উভয়েই উপস্থিত ছিলেন সেখানে। আফগানিস্তানের পক্ষ থেকে ডঃ আবদুল্লাহ তাঁর দেশের এক বিশিষ্ট শিল্পীরতৈরি একটি প্রতিকৃতি উপহার দেন ভারতের প্রধানমন্ত্রীকে। শ্রী মোদী এই শিল্পনিদর্শনটির ভূয়সী প্রশংসা করেন। /
ভারত-জাপান বিজনেস লিডার্স ফোরামের সামনে প্রধানমন্ত্রীর ভাষণ

প্রধানমন্ত্রী শ্রী নরেন্দ্র মোদি এবং জাপানের প্রধানমন্ত্রী শ্রী শিনজো আবে শনিবার নয়াদিল্লিতে ভারত-জাপান বিজনেস লিডারস্‌ ফোরমের সামনে বক্তব্য রাখেন। প্রধানমন্ত্রী জোর দিয়ে বলেন, তিনি চাইছেন যে ভারত ও জাপান এক সাথে এগিয়ে চলুক। কেবলমাত্র ‘হাই-স্পীড ট্রেন’-এর ক্ষেত্রেই নয়, উচ্চ গতিসম্পন্ন বিকাশের (হাই-স্পীড গ্রোথ) ক্ষেত্রেও উভয় দেশ একসাথে এগিয়ে চলুক। গত বছর তাঁর জাপান সফরের প্রসঙ্গ প্রধানমন্ত্রী উল্লেখ করেন এবং জাপান কর্তৃক ভারতে ৩৫ বিলিয়ন ডলার বিনিয়োগ করার প্রতিশ্রুতির কথাও তিনি উল্লেখ করেন। তিনি বলেন যে, ঐ সময় এতো বড় অংকের বিনিয়োগের বিষয়ে অনেকেই অবাক হয়েছিল। কিন্তু আজ, খুবই স্বল্প সময়ের মধ্যে ‘অকল্পনীয় অগ্রগতি’ হয়েছে এবং বিনিয়োগের রূপরেখা স্পষ্ট হয়ে উঠছে। শ্রী নরেন্দ্র মোদি বলেন, মেক-ইন-ইন্ডিয়া কেবলমাত্র ভারতেই নয়, জাপানেও মিশন মোডে চলছে। তিনি বলেন যে, পরীক্ষামূলক নীতি হিসাবে “জাপান প্লাস” উদ্যোগ নেওয়া হয়েছিল, সেটিও ভালভাবেই চলছে। ভারত ও জাপানের সাম্প্রতিককালের অর্থনৈতিক সংকেত বা উপাদানগুলির উল্লেখ করে প্রধানমন্ত্রী বলেন, উভয়দেশের এইসব উপাদানগুলি, বিশেষত: বিশ্বব্যাপী আর্থিক মন্দার প্রেক্ষিতে যথেষ্ঠ উৎসাহব্যঞ্জক। প্রধানমন্ত্রী বলেন, ভারতবর্ষ হল সম্ভাবনা সমূহের দেশ। তিনি বলেন, ভারতের অনেকগুলি মুখ্য অর্থনৈতিক পরিস্থিতিতে ভারতের পাশে ছিল জাপান। এই প্রসঙ্গে তিনি মারুতি গাড়ি এবং ডেডিকেটেড ফ্রেইট করিডোর(ডি এফ সি)-র উল্লেখ করেন।
প্রধানমন্ত্রী একাধিক শহরাঞ্চলীয় পরিকাঠামো প্রকল্পের শিলান্যাস করলেন; কল্যাণমূলক প্রকল্পগুলির সুফলভোগীদের অভিজ্ঞতার কথা শুনলেন; জয়পুরে এক জনসভায় ভাষণ দিলেন

প্রধানমন্ত্রী শ্রী নরেন্দ্র মোদী শনিবার (৭ই জুলাই) জয়পুরে এক জনসভায় ভাষণ দেন। রাজস্থানে ১৩টি শহরাঞ্চলীয় পরিকাঠামো প্রকল্পের শিলান্যাস উপলক্ষে প্রধানমন্ত্রী একটি ফলকের আবরণ উন্মোচন করেন। এরপর, তিনি অডিও-ভিস্যুয়াল ব্যবস্থার মাধ্যমে সরকারের বিভিন্ন প্রকল্পের কিছু সুফলভোগীর অভিজ্ঞতার কথা শোনেন। এই অনুষ্ঠান সঞ্চালনা করেন রাজস্থানের মুখ্যমন্ত্রী শ্রীমতী বসুন্ধরা রাজে। প্রকল্পগুলির মধ্যে ছিল – ‘প্রধানমন্ত্রী উজ্জ্বলা যোজনা’, ‘প্রধানমন্ত্রী মুদ্রা যোজনা’, ‘প্রধানমন্ত্রী আবাস যোজনা’ ইত্যাদি। এক বিশাল সমাবেশে প্রধানমন্ত্রী বলেন, রাজস্থান কিভাবে অতিথি ও পরিদর্শনার্থীদের স্বাগত জানাচ্ছে, তা তিনি স্বচক্ষে প্রত্যক্ষ করছেন। এই রাজ্য গত কয়েক বছরে যে অগ্রগতি করেছে তার প্রকৃত চিত্রও আগন্তুকরা দেখতে পাচ্ছেন। তিনি রাজস্থানকে বীরত্বের রাজ্য হিসাবে বর্ণনা করেন। প্রকৃতির সঙ্গে সহাবস্থানে বসবাসই হোক, বা দেশের সুরক্ষা – সব ব্যাপারেই রাজস্থান দিশা দেখিয়েছে বলে প্রধানমন্ত্রী মন্তব্য করেন। রাজস্থানের মুখ্যমন্ত্রী শ্রীমতী বসুন্ধরা রাজের প্রশংসা করে শ্রী মোদী বলেন, তিনি রাজ্যের কর্মসংস্কৃতির চিত্রটাই পুরো পালটে দিয়েছেন। কেন্দ্রীয় সরকার ও রাজ্য সরকার রাজস্থানের সার্বিক অগ্রগতিতে একযোগে কাজ করছে। তিনি বলেন, অডিও-ভিস্যুয়াল ব্যবস্থার মাধ্যমে বিভিন্ন প্রকল্পের সুফলভোগীদের অভিজ্ঞতার কথা শোনার সময় তাঁদের মধ্যে যে আনন্দ ও খুশি প্রকাশ পেয়েছে, তা এই সমাবেশে উপস্থিত প্রত্যেকেই লক্ষ্য করছেন। কৃষকদের কল্যাণে কেন্দ্রীয় সরকার কিভাবে কাজ করে চলেছে প্রধানমন্ত্রী তার বিশদ ব্যাখ্যা দেন। খরিফ মরশুমে বিভিন্ন খাদ্যশস্যের জন্য ন্যূনতম সহায়ক মূল্য বৃদ্ধির যে কথা ঘোষণা করা হয়েছে, তিনি সে কথাও উল্লেখ করেন। রাজস্থানে কেন্দ্রীয় সরকারের বিভিন্ন প্রকল্প যেমন – ‘স্বচ্ছ ভারত মিশন’, ‘জন ধন যোজনা’ ও ‘সৌভাগ্য যোজনা’য় অগ্রগতির কথাও প্রধানমন্ত্রী বিশেষভাবে উল্লেখ করেন। আগামী বছর রাজস্থানের ৭০ বছর পূর্তির কথা উল্লেখ করে প্রধানমন্ত্রী সকলকে এক উন্নত রাজস্থান গড়ে তোলার জন্য দৃঢ় সঙ্কল্প গ্রহণের আহ্বান জানিয়ে বলেন, এই রাজ্যটি এখন ‘নতুন ভারত’ গঠনে গুরুত্বপূর্ণ ভূমিকা পালন করবে। /
আয়ুষ্মান ভারতের অন্তর্গত স্বাস্থ্য নিশ্চয়তা কর্মসূচির সূচন-প্রস্তুতি পর্যালোচনা করলেন প্রধানমন্ত্রী

প্রধানমন্ত্রী শ্রী নরেন্দ্র মোদী শনিবার (৪ঠা আগস্ট, ২০১৮) আয়ুষ্মান ভারতের অন্তর্গত স্বাস্থ্য নিশ্চয়তা কর্মসূচির প্রস্তুতি খতিয়ে দেখলেন। এই প্রকল্পে প্রতি পরিবারকে ৫ লক্ষ টাকা পর্যন্ত স্বাস্থ্য বিমার সুযোগ দেওয়া হবে। লক্ষ্য হল, ১০ কোটিরও বেশি দরিদ্র ও ক্ষতিগ্রস্ত পরিবারকে এই বিমার আওতায় আনা। স্বাস্থ্য ও পরিবারকল্যাণ মন্ত্রক, নীতি আয়োগ এবং প্রধানমন্ত্রীর দপ্তরের শীর্ষ আধিকারিকবৃন্দ প্রধানমন্ত্রীকে এ সংক্রান্ত বিভিন্ন দিকগুলি সম্পর্কে অবহিত করেন। বিভিন্ন রাজ্য কি ধরণের প্রস্তুতি নিচ্ছে সে বিষয়েও প্রধানমন্ত্রীকে জানানো হয়। পাশাপাশি, এই প্রকল্পের সঙ্গে জড়িত বিভিন্ন প্রযুক্তির উন্নতিসাধন সম্পর্কেও প্রধানমন্ত্রীকে জানান ঐ আধিকারিকরা। প্রসঙ্গত, এ বছর এপ্রিল মাসে আম্বেদকর জয়ন্তী উপলক্ষে প্রধানমন্ত্রী আয়ুষ্মান ভারতের অন্তর্গত প্রথম চিকিৎসাকেন্দ্র বা ওয়েলনেস সেন্টারের উদ্বোধন করেন ছত্তিশগড়ের বীজাপুরে।
ভারত ও বলিভিয়ার মধ্যে চিরাচরিত ওষুধ ও হোমিওপ্যাথি ক্ষেত্রে সহযোগিতা সংক্রান্ত সমঝোতাপত্র অনুমোদন করল কেন্দ্রীয় মন্ত্রিসভা

কেন্দ্রীয় মন্ত্রিসভা ভারত ও বলিভিয়ার মধ্যে চিরাচরিত ওষুধ এবং হোমিওপ্যাথি চিকিৎসা ক্ষেত্রে সহযোগিতা সংক্রান্ত সমঝোতাপত্রটি অনুমোদন করেছে। প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে অনুমোদিত হয়। বলিভিয়ায় গত মার্চ মাসে এই সমঝোতাপত্রটি স্বাক্ষরিত হয়েছিল। চিরাচরিত ওষুধ ও হোমিওপ্যাথির মাধ্যমে দুটি দেশের মধ্যে পারস্পরিক স্বার্থ অক্ষুণ্ন রেখে সহযোগিতার জন্য এই সমঝোতাপত্রটি সহায়ক হবে। চিরাচরিত ওষুধ ও হোমিওপ্যাথি চিকিৎসাকে বলিভিয়াতে জনপ্রিয় করা এবং সেখানে আয়ুষ (আয়ুর্বেদ, যোগ, ইউনানি, সিদ্ধা এবং হোমিওপ্যাথি) – এই ধরণের ওষুধের গুরুত্ব বোঝানো এই সমঝোতার অঙ্গ। এই সমঝোতার ফলে দু’দেশের মধ্যে বিশেষজ্ঞ চিকিৎসকদের প্রশিক্ষণ ও বিজ্ঞানীদের গবেষণালব্ধ ফলের আদান-প্রদান হবে। এর ফলে, নতুন নতুন ওষুধ এবং চিকিৎসা ক্ষেত্রে এর প্রয়োগ বৃদ্ধি পাবে।
সংসদের দ্বিতীয় দফার বাজেট অধিবেশনের পূর্বে প্রধানমন্ত্রী শ্রী নরেন্দ্র মোদীর বিবৃতি

সংসদের বাজেটঅধিবেশনের সাময়িক বিরতির পর আজ আমরা সকলে আবার এখানে ফিরে এসেছি। এখন থেকে বাজেটেরওপর পূর্ণাঙ্গ আলোচনা অনুষ্ঠিত হবে এবং আমি নিশ্চিত যে আলোচনা ও বিতর্কের মান হবে যথেষ্টউন্নত। দরিদ্র মানুষের কল্যাণ সম্পর্কিত বিষয়গুলির ওপর আলোচনাই এখন বিশেষপ্রাধান্য লাভ করবে। পণ্য ও পরিষেবা কর (জি এস টি)-র বিষয়টিতেও আমরা বিশেষভাবেআশাবাদী। তার কারণ সবক’টি রাজ্যই ইতিবাচকভাবে আমাদের সঙ্গে সহযোগিতা করেছে। সমস্তরাজনৈতিক দলকেও বিশেষ ইতিবাচক ভূমিকা পালন করতে দেখা গেছে। তাদের কাছ থেকে আমরাসাড়া পেয়েছি সহযোগিতার সঙ্গেই। গণতান্ত্রিক পদ্ধতিতে এই বিষয়টির ওপর বিস্তারিতআলোচনার পর আমরা সহমতের ভিত্তিতে কয়েকটি গুরুত্বপূর্ণ সিদ্ধান্ত গ্রহণ করেছিলাম।তা অনুসরণ করেই আমরা আরও এগিয়ে যেতে পেরেছি। পণ্য ও পরিষেবা করের বিষয়টি যাতেসংসদের বর্তমান অধিবেশনেই যথাযথ গুরুত্ব পায়, সেজন্য সকলের সহযোগিতা ও সমর্থনলাভের জন্য আমরা প্রচেষ্টা চালিয়ে যাচ্ছি। আপনাদের সকলকেই আমি আরও একবার বিশেষভাবেধন্যবাদ জানাতে চাই।
আন্তর্জাতিক শক্তি সংস্থার অধীনে অত্যাধুনিক মোটর জ্বালানি প্রযুক্তি সংক্রান্ত সহযোগিতা কর্মসূচির সদস্য হিসাবে ভারতের যোগ দেওয়ার সিদ্ধান্ত বিষয়ে মন্ত্রিসভাকে অবহিত করা হয়েছে

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আন্তর্জাতিক শক্তি সংস্থার অধীনে, অত্যাধুনিক মোটর জ্বালানি প্রযুক্তি সংক্রান্ত সহযোগিতা কর্মসূচির সদস্য হিসাবে ভারতের যোগদান বিষয়ে অবহিত করা হয়। ভারত এ বছরের ৯ই মে এই কর্মসূচিতে যোগ দিয়েছে। ২০১৭-র ৩০শে মার্চ থেকে আন্তর্জাতিক শক্তি সংস্থার অধীনে এই সহযোগিতা কর্মসূচির সহযোগী সদস্য দেশ হিসাবে ভারত কাজ করে আসছে। এই কর্মসূচিতে যোগদানের মূল উদ্দেশ্য হ’ল – যানবাহনে এমন জ্বালানির ব্যবহার চালু করা, যার ফলে কার্বন নির্গমন কমানো সম্ভব হবে এবং পরিবহণ ক্ষেত্রে জ্বালানির সাশ্রয় হবে। এছাড়া, এই কর্মসূচিতে পরিবহণ ক্ষেত্রে বিকল্প জ্বালানি চিহ্নিত করা এবং জ্বালানি থেকে কার্বন নির্গমন হ্রাস করার বিষয়ে গবেষণামূলক কাজের সুবিধা লাভও এর উদ্দেশ্য। জ্বালানি ক্ষেত্রে উন্নয়নের লক্ষ্যে এই কর্মসূচিতে ৫০টিরও বেশি প্রকল্পে জৈব জ্বালানি, সিন্থেটিক জ্বালানি প্রভৃতির বিষয়ে গবেষণার কাজ চালানো হয়েছে। ২০১৫ সালে উর্জা সঙ্গম কর্মসূচিতে প্রধানমন্ত্রী ২০২২ সালের মধ্যে জ্বালানি আমদানি কমপক্ষে ১০ শতাংশ কমানোর নির্দেশ দিয়েছিলেন। এরই প্রেক্ষিতে পেট্রোলিয়াম ও প্রাকৃতিক গ্যাস মন্ত্রক জৈব জ্বালানি, বিকল্প জ্বালানি এবং জ্বালানি সাশ্রয় করার কাজ বিষয়ে বিস্তারিত কর্মপরিকল্পনা তৈরি করে। আন্তর্জাতিক এই চুক্তিতে যোগ দেওয়ার ফলে বিকল্প জ্বালানি সরবরাহ এবং জ্বালানি সাশ্রয় বিষয়ে গবেষণার কাজের সুবিধা হবে বলে মনে করা হচ্ছে। ২০১৮ সালে ভারত সরকার জৈব জ্বালানি বিষয়ে যে জাতীয় নীতি ঘোষণা করেছে, তা রূপায়ণের জন্য জৈব জ্বালানির ক্ষেত্রে গবেষণা ও উন্নয়নের কাজ আন্তর্জাতিক মোটর জ্বালানি প্রযুক্তি সহযোগিতা চুক্তিতে যোগদানের ফলে আরও জোরদার হবে বলে মনে করা হচ্ছে।
সাহসিকতার জন্য ছেলেমেয়েদের পুরস্কৃত করলেন প্রধানমন্ত্রী

বিপদের মূহুর্তে প্রত্যুৎপন্নমতি, দ্রুত চিন্তাভাবনার ক্ষমতা, নিঃস্বার্থ সংকল্প এবং প্রতিবেশী মানুষের জন্য সংবেদনশীলতা হল সাহসিকতার বিভিন্ন উজ্জ্বল দিক। ২৫টি ছেলেমেয়েকে জাতীয় সাহসিকতা পুরস্কার প্রদানের সময়ে এই মন্তব্য করেন প্রধানমন্ত্রী শ্রী নরেন্দ্র মোদী। প্রতিকূল পরিস্থিতিতে এই ছেলেমেয়েরা সাহসিকতার সঙ্গে অবস্থার মোকাবিলা করে বিপন্ন মানুষদের উদ্ধার করেছিল। তারই স্বীকৃতিতে ভারতীয় শিশু কল্যাণ পরিষদ প্রবর্তিত এই পুরস্কার দিয়ে সম্মনিত করা হল তাদের। অনুষ্ঠানে প্রধানমন্ত্রী বলেন, সাহসিকতা নিদর্শনের ক্ষেত্রে পুরস্কার প্রাপ্তি-ই শেষ কথা নয়। জীবন চলতেই থাকবে। ছেলেমেয়েদের উদ্যোগী হতে হবে জীবনে উন্নতি করার লক্ষ্যে। সেইসঙ্গে, তাদের যথাসাধ্য চেষ্টা করে যেতে হবে সমাজ সেবার কাজে আত্মনিয়োগের। প্রধানমন্ত্রী বলেন, ‘Life progression of
যুক্তরাজ্যে প্রধানমন্ত্রীর কর্মসূচি – ১৩ নভেম্বর, ২০১৫

প্রধানমন্ত্রী শ্রী নরেন্দ্র মোদি শুক্রবার সকালে চেকার্সে ব্রিটেনের প্রধানমন্ত্রী শ্রী ডেভিড ক্যামেরনের সাথে সাক্ষাৎ করেন। প্রধানমন্ত্রী সেখানে একটি হিজল বৃক্ষের চারা রোপন করেন এবং উভয় নেতা পরষ্পরকে উপহার প্রদান করেন। প্রধানমন্ত্রী শ্রী মোদি ও বৃটিশ প্রধানমন্ত্রী শ্রী ডেভিড ক্যামেরন ব্রিটিশ-ভারত সিইও ফোরামের বৈঠকে অংশনেন। প্রারম্ভিক ভাষণে প্রধানমন্ত্রী ক্যামেরন প্রধানমন্ত্রী মোদির দৃষ্টিভঙ্গি এবং ভারতের রুপান্তরে তাঁর দৃষ্টিভঙ্গি ও সদিচ্ছার কথা সবাইকে জানান| শ্রী নরেন্দ্র মোদী দু’দেশের ঐতিহাসিক বন্ধন এবং পরিপূরক অবস্থার কথা তুলে ধরেন| তিনি বলেন, দু’দেশের সম্পর্কের ক্ষেত্রে বিশেষ গুরুত্বপূর্ণ হচ্ছে অর্থনৈতিক বন্ধন| তিনি কেন্দ্রীয় সরকারের বিভিন্ন উদ্যোগ যেমন- মেক ইন ইন্ডিয়া, পরিকাঠামোয় গুরুত্ব, বিভিন্ন ক্ষেত্রে সরাসরি বিদেশী বিনিয়োগ, ২০২২ সালের মধ্যে পাঁচ কোটি গৃহ নির্মানের প্রতিশ্রুতি, ১৭৫ গিগা ওয়াট পুনর্নবীকরণ শক্তি উৎপাদনের পদক্ষেপ সম্পর্কে আলোচনা করেন| তিনি বলেন, ভারতে ব্রিটিশ কোম্পানিগুলির বিনিয়োগ দু’দেশের ক্ষেত্রে সম-স্বার্থ সমন্বিত হবে| বৃটেনের মহারানী প্রধানমন্ত্রীকে অপরাহ্ন ভোজে আমন্ত্রণ জানান এবং ওই বৈঠকের সময় তাঁরা পরষ্পরকে উপহার সামগ্রী অর্পন করেন। প্রধানমন্ত্রী শ্রী নরেন্দ্র মোদি বলেন, ভারতের অন্তর্নিহিত বৈচিত্র্য হচ্ছে এর বিশেষত্ব, গর্ব এবং শক্তি| লন্ডনের ওয়েম্বলি স্টেডিয়ামে ভারতীয় বংশোদ্ভুতদের বিশাল জমায়েতে শুক্রবার ব্রিটিশ প্রধানমন্ত্রী ডেভিড ক্যামেরনের উপস্থিতিতে প্রধানমন্ত্রী শিখ সম্প্রদায়ের মহান অবদান ও ভারতীয় সুফি ঐতিহ্যের কথা তুলে ধরেন| তিনি এপ্রসঙ্গে বৃহস্পতিবার লন্ডনে শিখ সম্প্রদায়ের মানুষদের সঙ্গে তাঁর আলোচনার প্রসঙ্গ তুলে ধরে বলেন, তিনি তাঁদের যন্ত্রণার কথা অনুভব করেছেন, তাঁদের সমস্যার বিষয়গুলি জেনেছেন এবং সেগুলি সমাধানে কাজ করছেন| এক ঘন্টারও বেশি সময়ের ভাষণে প্রধানমন্ত্রী ভারত সম্পর্কে তাঁর দৃষ্টিভঙ্গি মেলে ধরতে গিয়ে রাজস্থানের আলোয়ারের ইমরান খানের প্রসঙ্গ তুলে ধরেন, যিনি ৫০-টির মতো শিক্ষামূলক অ্যাপ তৈরি করেন এবং বিনামূল্যে তা বিলি করেন| তিনি হরিয়ানার এক সরপঞ্চ-এর কথাও এ প্রসঙ্গে স্মরণ করেন, যিনি প্রধানমন্ত্রীর ‘বেটি বাঁচাও, বেটি পড়াও’ আহ্বানে সারা দিয়ে ‘সেলফি উইথ ডটার’ অভিযান শুরু করেন, যা এখন বিশ্বজুড়ে সাফল্য পেয়েছে| তিনি বলেন, ভারতের উজ্জ্বল ভবিষ্যত সম্পর্কে তিনি নিশ্চিত, কেননা ভারত সম্পর্কে তাঁর দৃষ্টিভঙ্গি হচ্ছে সেইরকম, যে ভারতে রয়েছেন ইমরান খান আর সেলফি-খ্যাত সেই সরপঞ্চ| তিনি বলেন, ভারতে এ রকম অগনিত মানুষ রয়েছেন| প্রধানমন্ত্রী বলেন, পৃথিবীর সমস্ত প্রধান ধর্ম ও ধর্ম বিশ্বাসের মানুষ বেশ ভালো সংখ্যাতেই ভারতে রয়েছেন| তিনি বলেন, অনাবাসী ভারতীয়রা যেখানেই গেছেন, সেখানেই সেই মূল্যবোধ বহন করে নিয়ে গেছেন| তাই তাঁরা ভারতের মহান রাষ্ট্রদূত| প্রধানমন্ত্রী তাঁর সরকারের বিভিন্ন পদক্ষেপ নিয়েও আলোচনা করেন| এর পাশাপাশি ভারতবাসীর জীবনযাত্রার মান পরিবর্তনে তাঁর বিভিন্ন পরিকল্পনা যেমন- স্বচ্ছ ভারত, পরিচ্ছন্ন শক্তি ইত্যাদি নিয়েও আলোচনা করেন| তিনি বলেন, ব্যয়সাধ্য সৌরশক্তি উৎপাদনে ভারত বিশ্বের মধ্যে প্রধান ভূমিকায় উঠে আসার লক্ষ্যে, পর্যাপ্ত সৌর বিকিরণের দিক দিয়ে ভাগ্যবান দেশগুলোকে নিয়ে বিশ্ব সৌর জোট পরিচালনা করবে| /
ভারত ও আয়ারল্যান্ডের সাধারণ ঐতিহ্য ও মৈত্রী সম্পর্কের কথা তুলে ধরলেন প্রধানমন্ত্রী

ভারত ও আয়ারল্যান্ডের মধ্যে নিবিড় অংশীদারিত্ব এবং ঘনিষ্ঠ সহযোগিতার সম্পর্ক গড়ে তোলার ওপর বিশেষ জোর দিয়েছেন প্রধানমন্ত্রী শ্রী নরেন্দ্র মোদী। নির্দিষ্ট সময়সীমার মধ্যে রাষ্ট্রসংঘের নিরাপত্তা পরিষদের প্রয়োজনীয় সংস্কারের লক্ষ্যে আয়ারল্যান্ডের সমর্থনও চেয়েছেন তিনি। এছাড়াও এন.এস.জি. এবং অন্যান্য আন্তর্জাতিক রপ্তানি নিয়ন্ত্রক সংস্থার সদস্য পদে ভারতের অন্তর্ভুক্তির বিষয়টিকেও সমর্থন করার জন্য তিনি আয়ারল্যান্ডের কাছে অনুরোধ জানিয়েছেন। গতকাল প্রধানমন্ত্রী আয়ারল্যান্ডের ডাবলিন বিমানবন্দরে এসে পৌঁছোলে তাঁকে অভ্যর্থনা জানান ওই দেশের স্বাস্থ্যমন্ত্রী মিস্টার লিউ ভারাদকর। পরে, ডাবলিনের গভর্মেন্ট বিল্ডিংস-এ তাঁকে সাদর অভ্যর্থনা জানান আইরিশ প্রধানমন্ত্রী মিস্টার এন্ডা কেনি। দুই আইরিশ কর্মী টমাস ওল্ডহ্যাম এবং স্যার জর্জ আব্রাহাম গ্রিয়ারসন-এর ওপর বাছাই করা কিছু পান্ডুলিপি ও নথিপত্রের এক সংস্করণ মিস্টার এন্ডা কেনির হাতে তুলে দেন প্রধানমন্ত্রী শ্রী নরেন্দ্র মোদী। একদা ভারতে কর্মরত ওই দুই আইরিশ ভদ্রলোকের বিশেষ অবদানের স্বীকৃতি স্বরূপ এই নিদর্শন আয়ারল্যান্ডের প্রধানমন্ত্রীকে উপহার দেন তিনি। আয়ারল্যান্ডের প্রধানমন্ত্রীর সঙ্গে আয়োজিত এক মধ্যাহ্নভোজের অনুষ্ঠানে প্রায় ৬০ বছর পর এক ভারতীয় প্রধানমন্ত্রীর আয়ারল্যান্ড সফরকে বিশেষভাবে স্বাগত জানানো হয়। দুদেশের মধ্যে সাধারণ মূল্যবোধগুলির কথা উল্লেখ করে প্রধানমন্ত্রী শ্রী নরেন্দ্র মোদী দুই কবি রবীন্দ্রনাথ ঠাকুর এবং ডব্লু বি ইয়েটস-এর মৈত্রী সম্পর্কের অবতারণা করেন। পরে, প্রধানমন্ত্রী আয়ারল্যান্ডে বসবাসকারী বিভিন্ন ভারতীয় সম্প্রদায়ের মানুষদের সঙ্গে আলাপ-আলোচনায় মিলিত হন। জন স্কোটার্স স্কুলের ২০ জন আইরিশ ছাত্র-ছাত্রী সংস্কৃত শ্লোক উচ্চারণ করে প্রধানমন্ত্রীকে স্বাগত জানায়। উল্লেখ্য, ওই স্কুলটিতে সংস্কৃতও পাঠ্যসূচির অন্তর্ভুক্ত। স্কুলের শিক্ষক ও ছাত্র-ছাত্রীদের ভূয়সী প্রশংসা করেন প্রধানমন্ত্রী শ্রী নরেন্দ্র মোদী। ভারত ও আয়ারল্যান্ডের সাধারণ মূল্যবোধ ও ঐতিহ্যের কথা উল্লেখ করেন তিনি। প্রসঙ্গত তিনি স্বাধীনতা সংগ্রামের কথাও স্মরণ করেন। আগামী বছর আয়ারল্যান্ডের স্বাধীনতার শতবার্ষিকী অনুষ্ঠানে ভারতের অংশগ্রহণের কথাও ঘোষণা করেন প্রধানমন্ত্রী। ভারতে বিভিন্ন পরিবর্তনের কথা উল্লেখ করে প্রধানমন্ত্রী বলেন, বিশ্বের এক বৃহত্ অর্থনীতি হিসেবে ভারত দ্রুত আত্মপ্রকাশ করছে। তিনি বলেন, এই কিছুদিন আগে পর্যন্ত ব্রিকস-এর ‘আই’ ছিল এক অস্বচ্ছ ধারণা মাত্র, কিন্তু বর্তমানে ব্রিকস-এর এক গুরুত্বপূর্ণ অঙ্গ হয়ে উঠেছে ‘আই’। আন্তর্জাতিক যোগ দিবস পালনের প্রস্তাব রাষ্ট্রসংঘে গৃহীত হওয়ার পরে বিশ্বের বিভিন্ন দেশে যোগ কিভাবে জনপ্রিয় হয়ে উঠছে, তারও উল্লেখ করেন প্রধানমন্ত্রী। তিনি বলেন, ভারত যদি শক্তিশালী হয়ে ওঠে, তাহলে সমগ্র বিশ্বই ফিরে তাকাবে ভারতের দিকে। একুশের শতক যে এশিয়ার শতকে রূপান্তরিত হতে চলেছে, একথা আজ সর্বত্র স্বীকৃত। শুধু তাই নয়, ‘ভারতীয় শতাব্দী’ কথাটি চালু হওয়ায় সম্ভাবনাও ক্রমশ উজ্জ্বল হয়ে উঠছে। উন্নয়নের বর্তমান ধারাকে যদি আগামী ৩০ বছর অক্ষুন্ন ও নিরন্তর রাখা যায়, তাহলে ভারত হয়ে উঠবে পুরোপুরি ভাবে দারিদ্র মুক্ত এক দেশ । ভারতের জনসাধারণের ৬৫ শতাংশের বয়স ৩৫ বছরের নীচে। তাই ভারতের মত একটি তরুণ ও নবীন জাতি যে এই লক্ষ্যে উপনীত হতে পারবে, এই বিশ্বাস তাঁর রয়েছে বলে প্রধানমন্ত্রী জানান।